SET สัปดาห์นี้ Sideway ตัวเลขผู้ติดเชื้อพุ่งกดดัน แนะถือหุ้น 65% เน้นธีมบาทอ่อน-กำไรโตดี
SET สัปดาห์นี้ Sideway ตัวเลขผู้ติดเชื้อพุ่งกดดัน แนะถือหุ้น 65% เน้นธีมบาทอ่อน-กำไรโตดี ชู BCP-BCPG-BLA เด่น
SET สัปดาห์นี้ Sideway ตัวเลขผู้ติดเชื้อพุ่งกดดัน แนะถือหุ้น 65% เน้นธีมบาทอ่อน-กำไรโตดี ชู BCP-BCPG-BLA เด่น
8 ก.พ. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (7-11 ก.พ.65) พร้อมปัจจัยที่ต้องติดตามมานำเสนอ โดยครั้งนี้อ้างอิงข้อมูลจาก บล.โนมูระ พัฒนสิน ซึ่งระบุในบทวิเคราะห์ว่า  ทิศทางตลาดหุ้นสัปดาห์นี้คาดแกว่งตัว “Sideways” โดยมีแนวต้านที่ระดับ 1,680-1,690 จุด ส่วนแนวรับอยู่ที่ 1,650-1,640 จุด
โดยในวันที่ 9 ก.พ.นี้แนะจับตาถ้อยแถลงของนาง  Loretta Mester ประธาน FED สาขา Cleveland อาจจะมีมุมมองต่อนโยบายการเงินเพิ่มเติมหลังการประชุม FOMC ล่าสุดส่งสัญญาณที่ค่อนข้าง Hawkish  และจับตาการประชุมกนง.ในวันเดียวกัน โดย Nomura คาดจะคงอัตราดอกเบี้ยที่ระดับเดิมที่ 0.50% แต่แนะติดตามมุมมองต่อเศรษฐกิจ
นอกจากนี้จับตา MSCI Rebalance จะประกาศรายชื่อหุ้นเข้าคำนวณรอบใหม่ในวันที่ 9 ก.พ. และปรับน้ำหนักจริงวันที่ 28 ก.พ.2565 โดยล่าสุด Nomura คาดการณ์ว่าจะมี  2 หุ้นไทยถูกเข้าคำนวณ ได้แก่ COM7 (โอกาสปานกลาง) และ KCE(โอกาสน้อย) กรณีเข้าจะมีเม็ดเงินราว 73 ล้านเหรียญฯ และ 108 ล้านเหรียญฯ ตามลำดับ
นอกจากนี้จับตา ตัวเลขผู้ติดเชื้อภายในประเทศพุ่งขึ้น หลังเทศกาลตรุษจีน ทำ New High ของการแพร่ระบาดระลอกนี้ที่ 9,909 ราย/วัน  โดยล่าสุดทะลุระดับ 1 หมื่นราย ทำให้ภาพรวมสถานการณ์ยังไม่น่าไว้วางใจ โดยนายกฯเผยจะยังไม่มีการผ่อนปรนมาตรการเพิ่มเติม เพราะยังอยู่ในช่วงของการประเมินสถานการณ์เป็นรายสัปดาห์
อย่างไรก็ตามการแพร่ระบาดครั้งนี้ ส่งผลกระทบต่อเศรษฐกิจ โดยเฉพาะภาคท่องเที่ยว สะท้อนจากดัชนีความเชื่อมั่นผู้ประกอบการที่พักแรมเดือนม.ค.ปรับตัวลงผลจาก Omicron และการยกเลิก Test&amp;Go โดยอัตราการเข้าพักเดือน ม.ค. เฉลี่ยอยู่ที่ 32% ลดลงจากเดือนธ.ค.ที่ 36.9% และคาดว่าอัตราการเข้าพักเดือนก.พ. จะลดลงต่อสู่ 24% เป็น downside ต่อกลุ่มท่องเที่ยว
ดังนั้นกลยุทธ์การลงทุนภายนอกยังได้แรงกดดันจากการปรับเปลี่ยนนโยบายการเงินของธนาคารการโลก ขณะที่ทางฝั่งสหรัฐฯ ตลาดมักเคลื่อนไหวตามผลประกอบการที่ทยอยออกในช่วงนี้ ส่วนภายในมีแรงกดดันจากยอดผู้ติดเชื้อที่ทำ New High ต่อ ถ่วงหุ้นท่องเที่ยวภาคบริการ คงมุมมองต่อ Upside การฟื้นตัวของ SET ที่จำกัด ขณะที่คงแนะนำถือหุ้น 65% โดยระยะสั้นแนะนำ Theme เงินบาทอ่อนค่าหนุนกลุ่มส่งออก HANA, KCE, GFPT และกลุ่มที่แนวโน้มกำไรดี PLANB, BE8, BBIK, SPALI, AP, WICE, BEC, SC, BCP ส่วนระยะยาวแนะนำ 2022F Stock Picks: ADVANC, AMATA, GPSC, KBANK, KCE, MAKRO, SCB, TIDLOR
ส่วนหุ้นเด่นสัปดาห์นี้: แนะนำ BCP, BCPG, BLA โดย BCP แนะนำราคาเป้าหมาย 40 บาท แนวโน้มกำไรไตรมาส 4/2564-ไตรมาส 1/2565 โตต่อเนื่อง PBV ต่ำ 0.7x และ BCPG แนะนำราคาเป้าหมาย 19.60 บาท ประกาศลงทุนโครงการโรงไฟฟ้าพลังงานแสงอาทิตย์ไต้หวัน 357MW เป็นจุด Unlock Value ของหุ้น ขณะที่ PER ถูกเพียง 13X ด้าน BLA แนะนำราคาเป้าหมาย 50 บาท โดยมองเป็นหุ้นเด่น รับวงจรดอกเบี้ยขาขึ้น